Държавен вестник, бр. 12, 2006 г., стр. 80

С Т Р .  80
Д Ъ Р Ж А В Е Н   В Е С Т Н И К
Б Р О Й  12
Чл. 436. Забранява се външното миене и за-
реждане с вода на резервоарите на пътнически-
те вагони на електрифицирани коловози, ако
контактната мрежа не е изключена и заземена.
Чл. 437. За вътрешно почистване се полз-
ват работни инструменти и средства по пред-
назначение.
Чл. 438. Отпадъците от вътрешното почис-
тване на вагоните се събират в подходящи съ-
дове и изхвърлят на определени места за еколо-
гично преработване.
Чл. 439. При подадено напрежение на отоп-
лителната (охладителната) система подът на
вагоните не се почиства с вода, не се отстраня-
ват разлята върху него вода, както и течовете
от вода.
Чл. 440. При извършване на функционална
проба на вагон с високо напрежение на екипи-
ровъчен коловоз се спазват следните правила:
1. разкачват се електрическите кабели от
двете страни на вагона;
2. отстраняват се всички лица във и под ва-
гона, които не участват в пробата;
3. при отворени шкафове (сандъци) за наблю-
даване на апарати за високо напрежение се пос-
тавят заграждения и предупредителни табели;
4. пробата се извършва от лица с не по-ниска
от трета квалификационна група по електробезо-
пасност и се ръководи от лице, притежаващо не
по-ниска от четвърта квалификационна група;
5. не се разрешава зареждането с вода по
време на функционална проба на вагон и на
съседните му.
Чл. 441. Отговорниците (бригадирите) на
съответните групи работници регистрират при-
ключването на работа по вагонен състав в спе-
циален дневник, с което удостоверяват, че по и
под него не работят хора.
Чл. 442. Екипираният състав се предава с
телефонограма между дежурния ръководител
смяна и дежурния ръководител на маневрена
дейност, след което маневреният локомотив
влиза в отблокирания коловоз за изтегляне на
влаковия състав.
Чл. 443. Установеният влаков състав на от-
правен коловоз се предава от дежурния ръково-
дител на маневрената работа на дежурния ръ-
ководител смяна на вагоноревизорския участък
за технически преглед, проба на спирачката и
предварително отопление (охлаждане) в зави-
симост от сезона.
Чл. 444. Техническият преглед на влака за-
почва, след като е осигурен срещу самоприд-
вижване и предаден за преглед.
Чл. 445. При технически преглед на влак и
безотцепъчен ремонт през тъмните часове на
денонощието и при лоша видимост се ползват
ръчни преносими фенери с достатъчна енерго-
запасеност.
Чл. 446. При технически преглед използва-
ните и неприлежащи към конструкцията на
товарния вагон приспособления (тел, арматур-
но желязо, подпори и др.) се отстраняват.
Чл. 447. Не се разрешава под или между ва-
гоните да се подават (подхвърлят) инструмен-
ти, прибори, резервни части, материали и др.
Чл. 448. (1) При продухване на магистрала-
та за сгъстен въздух съединителят (муфата) на
гумения съединителен ръкав на стационарната
колона или локомотива се държи с ръка от ре-
визор вагони независимо дали е откачена или
закачена на стойката си.
(2) Недопустимо е ревизор вагоните да на-
сочва струята въздух към себе си, към друго
лице или предмет.
Чл. 449. Лицата, които присъединяват или
разединяват гумените съединителни ръкави,
ползват ръкавици с пет пръста.
Чл. 450. Преди извършване на спирачна про-
ба се проверява, че под или в непосредствена
близост до вагоните няма хора.
Чл. 451. При преглед на спирачната система
на вагон ревизор вагоните застава на място и по
начин, че да не бъде засегнат от задействаните
елементи на лостовата спирачна система.
Чл. 452. Преди извършване на ремонтни ра-
боти по спирачната система на вагон тя се раз-
хлабва и обезвъздушава.
Чл. 453. Преди извършване на ремонт на тег-
лично-отбивачни съоръжения вагоните се от-
далечават на 2 m един от друг и се осигуряват
срещу самопридвижване.
Чл. 454. При необходимост от извършване
на оглед и на ремонт на покривно оборудване
на вагони, намиращи се под контактната мре-
жа, напрежението се изключва, а контактната
мрежа се заземява.
Чл. 455. Електрическите силови кабели меж-
ду вагоните на влака и между вагон и локомо-
тива се скачват и разкачват:
1. без напрежение при свалени пантографи
на електрическия подвижен състав;
2. от длъжностни лица с не по-ниска от трета
квалификационна група по електробезопасност.
Чл. 456. При маневра с пътнически вагони
кабелите се разкачват от маневрена бригада.
Чл. 457. За да се изключи възможността от
подаване на напрежение в момента на скачване
и разкачване на електрическите съединителни
кабели при отделните серии електрически ло-
комотиви, дизелови локомотиви с електричес-
ко захранване на отоплението на вагоните и
вагон-отоплители, съоръжени с устройство за
електрическо отопление на влаковете, се опре-
делят конкретни правила в инструкции от дру-
жествата и организациите на превозвачите,
съгласувани с НК “ЖИ”.
Чл. 458. След подаване на напрежение на
влаковия състав се забранява влизането между
и под вагоните, както и отварянето на подва-
гонните високоволтови сандъци.
Чл. 459. Специфичните условия за безопас-
ност и здраве при предварително отопляване на
пътническите вагони от стационарна отоплител-
на станция са посочени в приложение № 15.